Diari Oficial de la Generalitat Valenciana


Sumari del DOGV 1776, del 06-05-1992 (1992/824673)

DECRET 56/1992, de 13 d'abril, del Govern Valencià, pel qual es regula la responsabilitat de l'administració autonòmica en matèria d'us i circulació de vehicles.
-----------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/04/13/56**

### Versions

 05/07/2002 - Actualitat  Text inicial: 06/05/1992 - 04/07/2002 

### Dades del document

Número de DOGV
:   1776

Data del DOGV
:   06-05-1992

Secció del DOGV
:   DISPOSICIONS GENERALS

Número del document
:   1992/824673


Data del document
:   13-04-1992

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Última revisió 05.07.2002**

**Decret 56/1992, de 13 d'abril, del Govern Valencià, pel qual regula la responsabilitat de l'administració autonòmica en matèria d'ús i circulació de vehicles.**

**[(DOCV núm. 1776 de 06.05.1992)](http://www.docv.gva.es/datos/1992/05/06/pdf/1992_824673.pdf) Ref. 1024/1992**

La Generalitat Valenciana, com qualsevol altre propietari de vehicles de motor, té subscrita una assegurança obligatòria de responsabilitat civil. No obstant això, hi ha riscos que aquesta pòlissa no cobreix; per això, la Generalitat Valenciana assumeix els danys i perjudicis que sofreixen les persones i els béns de tercers que, causats pels conductors de vehicles de motor de l'administració autonòmica, excedesquen o no estiguen coberts per l'assegurança obligatòria esmentada.

Convé establir els canals reglamentaris que regulen aquesta actuació.

Per això, a proposta del Conseller d'Economia i Hisenda, i amb la deliberació prèvia del Govern Valencià, en la reunió del dia 13 d'abril 1992,

DECRETE

**Article primer**

Quan es produïsquen danys a persones o coses, derivats de l'ús i circulació de vehicles de motor, per conductors de vehicles oficials o per persones degudament habilitades i fins i tot del personal que estant en comissió de servici utilitze el vehicle propi per a esta, i aquells excedisquen o no estiguen coberts per la pòlissa subscrita entre la Generalitat Valenciana i el Consorci de Compensació d'Assegurances, les indemnitzacions, que siguen exigibles, seran pagades per la Generalitat Valenciana. ****[1]****

Igualment seran a compte de la Generalitat Valenciana les costes processals quan els conductors a què es refereix el paràgraf anterior siguen condemnats judicialment a pagar-les.

**Article segon**

La Generalitat Valenciana assumirà la defensa en judici en aquells processos judicials que es deriven de l’ús i circulació de vehicles de motor que impliquen els conductors dels vehicles de la Generalitat Valenciana convenientment autoritzats.

**Article tercer**

Amb independència del pagament per part de la Generalitat Valenciana de les indemnitzacions i de les costes processals a què es refereixen els articles anteriors, l'administració podrà exigir el rescabalament d'aquestes despeses als conductors que haguessen actuat amb dol, culpa o negligència greu.

**Article quart** ****[2]****

Pel que fa a les quantitats que s'hauran d'indemnitzar, s'ajustarà al que estableix la Resolució de 21 de gener de 2002 de la Direcció General d'Assegurances i Fons de Pensions, per la qual es fa publicitat de les quanties de les indemnitzacions per mort, lesions permanents i incapacitat temporal que resulten d'aplicar durant el 2002 i al sistema per a la valoració dels danys i perjudicis causats a les persones en accidents de circulació.

Les dites tarifes s'aniran actualitzant en funció de les resolucions que la Direcció General d'Assegurances i Fons de Pensions dicte anualment.

DISPOSICIONS FINALS

**Primera**

S'autoritza el Conseller d'Economia i Hisenda perquè dicte les normes que calguen per al desplegament i L'execució d'aquest decret.

**Segona**

S'autoritza el Conseller d'economia i Hisenda perquè, si s'estima convenient, contracte externament el servei de defensa jurídica a què es refereix l'article segon d'aquest decret.

València, 13 d'abril de 1992.

El Conseller d'Economia i Hisenda,

ANTONI BIRLANGA CASANOVA

El President de la Generalitat Valenciana,

JOAN LERMA I BLASCO

---

****[1]****Article 1 primer paràgraf: modificat pel **[Decret 106/2002, d'1 de juliol](http://www.docv.gva.es/index.php?id=26&sig=2970/2002&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D106%26ANYO_DISPOSICION%3D2002)**, del Govern Valencià, pel qual es modifica el Decret 56/1992, de 13 d'abril, del Govern Valencià, pel qual es regula la responsabilitat de l'administració autonòmica en matèria d'ús i circulació de vehicles (DOCV núm. 4285 de 04.07.2002) Ref. Base de dades 2970/2002.

****[2]****Article 4: introduït pel **[Decret 106/2002, d'1 de juliol](http://www.docv.gva.es/index.php?id=26&sig=2970/2002&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D106%26ANYO_DISPOSICION%3D2002)**.


Còpia Permalink ELI